Adipati Tejakusuma I ya iku adipati ing Lasem wiwit taun 1585 M, ing pungkasan jaman Pajang setaun sadurunge Sultan Hadiwijaya surut. Nalika iku, Lasem kasil teluk marang Pajang déné Santhi Wira kang nguwasani Lasem disingkirake. Anake nama Raden Teja Bagus Srimpet diwisudha dadi Adipati anyar kanthi nama Tejakusuma lan kanggo ngraketake sesambungan banjur didhaupake karo salah siji putri Hadiwijaya. Sawise dadi Adipati, Tejakusuma mindhah kadhaton saka Puri Kriyan menyang ing Soditan taun 1510 saka/1588M.

Runtuhe Pajang uga ngowahi kahanan tekan Lasem. Tahun 1612M Tumenggung Puspanegara ing Kriyan ngraman mbedhah kadhaton Lasem. Tejakusuma nyumingkir menyang Mataram nganti Sultan Agung kasil mbesmi Puspanegara lan taun 1616M Tejakusuma kondur kadhaton

Tejakusuma surut taun 1554 saka/1632M lan disarekake ing sakulone Masjid Agung Lasem, umur 77taun. Adipati Lasem diterusake putune aran Tejakusuma III

Rujukan